Første Æra

**Første Æra** (også omtalt som **F. Æ.**) er navnet på tidsepoken som skjer flere årtusener før hendelsene i *Håpets land*.

Første Æra begynte med skapelsen av Abbas og Sabba, og fødselen av dragen Salipho. Alle disse ble skapt av Elementvokterne, som i sin tur hadde blitt skapt av levningene etter deres mor, Aquila. Første Æra endte med døden av Abbas og Sabba og den store utvandringen fra Eden.

Første Æra varte i om lag 3600 år.

## ***Personer***

### **Fødsler**

#### ***År 0 og før***

* Titaner, ukjent opphav
	+ Hyanus
	+ Eset
* Morrígan, datter av titanene Hyanus og Eset
* Minerva, datter av titanene Hyanus og Eset
* Helios, sønn av titanene Hyanus og Eset
* Ares, sønn av titanene Hyanus og Eset
* Vulcan, sønn av titanene Hyanus og Eset
* Åne, sønn av Morrígan og Ares
* Ane, datter av Minerva og Helios
* Aquila, datter av Åne og Ane
* Elementvokterne, sønner og døtre av Aquila og Vulcan

#### ***År 1 og utover***

* År 1 – Abbas, første mann på jord, skapt av Elementvokterne
* År 1 – Sabba, første kvinne på jord, skapt av Elementvokterne
* År 1 – Salipho, skapelse av Morrígan og Helios
* År 2 – Menneskene, første generasjons mennesker – også kalt urfolket og Edens folk
	+ Reproduserer seg selv – med hverandre og senere med temmere – og dermed vokser tallene.

* År 3 – Persofene, halvgud som blir bragt til jorden av vokterne
* År 3 – Heidos, halvgud som blir bragt til jorden av vokterne
* År 3011 – Temmere, Persofenes våpen
	+ Reproduserer seg selv med menneskene og hverandre, og dermed vokser tallene.

### **Død**

#### ***År 0***

* Åne
* Ane
* Aquila
* Vulcan
* Ares (bundet)
* Minerva (bundet)
* Morrígan (forsvunnet, antatt død)
* Helios (forsvunnet, antatt død)

#### ***År 1 og utover***

* År 1 – Salipho (bundet)
* År 1472 – Hyanus (titan)
* År 3612 – Abbas
* År 3612 – Sabba
* År 3612 – Persofene
* År 3612 – Heidos

## ***Tidslinje***

### **Ukjent tidsrom**

Morrígan, Minerva, Helios og Ares skaper jorden, og deler den inn i to verdener: Oververdenen og Underverdenen. Ares og Morrígan får en sønn sammen Åne, mens Minerva og Helios får en datter: Ane. Ane plasseres i Oververdenen og dyrke plantene og dyrelivet. Åne blir plassert i Underverdenen for å ta imot de døde, og sørge for at ondskapen skal holdes i sjakk. Foreldrene forbød disse å møtes, da dette kunne skape kaos. Men etter mytologien, fortelles det at Åne og Ane møtte hverandre ved Krysningstreet. Her forførte de hverandre – i påsyn av gudene, til deres vrede.

Ane fødte senere en datter: Aquila. Etter fødselen kom Minerva og Ares til fødestedet. Ares fanget Åne i en glasskrukke og tok ham med seg tilbake til Underverdenen. Åne ble drept av sine mor og far, og kroppen ble parert – og restene spredt utover havet. Dette ble øyene Inqui, Jipsir, Yugotivitas, Verana og Rast. Minerva tok Ane med opp til himmelen. Her valgte hun å spre sin datter til små funklende partikler. Hver gang Helios ville kaste lys over jorden, ville han støte bort sin datter. Hun fikk aldri lenger se den frodige jorden i lyset, bare mørket.

Aquila ble funnet av ulven Vulcan, og ble bragt til Vulcans hule. Her vokste Aquila opp til å bli en god kvinne. Vulcan hadde hatt med seg Aquila ut på jakt flere ganger, men da de begge én dag var ute, ble de tatt av et skred, og steinene knuste begge jegerne. Med blodet fra Vulcan og Aquila, ble det skapt ni barn: Juno, Xzapfintus, Mars, Afrodite, Arkimedes, Diana, Pandora, Gaia, Quirinius. Sammen utgjorde disse barna de ni elementene som hersket på jorden. Ungene ble funnet av en flokk ulver som sørget over Vulcans død. De tok med seg Vulcans unger og lot dem vokse opp – ute av synet til de gamle gudene. Senere fikk de klengenavnet Elementvokterne.

Som voksne, ble vokterne stilt ovenfor sine oldeforeldre: Morrígan, Minerva, Helios og Ares. Etter en stor kamp mellom partene, ble gudene Minerva og Ares drept. Kroppene deres ble omgjort til store kontinenter, og ødela alt av liv som en gang hadde vært. Morrígan og Helios gråt over sine tapte elskere, og tårene deres ble til store hav. Morrígan og Helios forsvant sporløst. Vokterne valgte å forlate denne jorden og innta rollen som dens ordensledere.

### **År 1**

Elementvokterne valgte å skape to nye individer som skulle bedekke jorden med mennesker: Abbas og Sabba. I det stille hadde derimot Morrígan og Helios skapt dragen Salipho. Dette gikk allikevel ikke ustraffet hen, og vokterne bandt dragen til kontinentene for å hindre Ares og Minerva å slippe fri. For å frigjøre dragen, valgte Helios og Morrígan å skape våpen med like krefter som vokterne – og disse ble spredt over hele verden. Hevnen ville komme for en dag.

### **År 2 – 500**

Med skapelsen av Abbas og Sabba, blir pekt ut til å være menneskenes voktere, og lederne av Eden. Ved å dyrke flere planter, blir urfolket skapt. Flere titusener av urfolket blir født, og de følger Abbas og Sabba – som i sin tur blir ledet av Elementvokterne. Vokterne sender senere, i år 330, Persofene og Heidos for å våke over menneskene, og opptre som vokternes utsendinger – og dermed sørge for at Abbas og Sabba ikke egger til opprør mot vokterne.

### **År 501 – 3012**

Persofene, Heidos, Abbas og Sabba lever side om side. Som skapere av Elementvokterne, er det bare en vokter som kan ta livet deres igjen. De eldes heller ikke. Ved det siste århundret, har allikevel Abbas og Sabba leie av å følge ordrene til Persofene og Heidos. De samler menneskene som er like misfornøyde som dem selv. Ved å gjøre dette, starter menneskene et opprør mot vokternes utsendinger. Persofene og Heidos samler derimot en rekke lojale mennesker og går til motangrep. Heidos leder fotsoldatene mens Persofene dyrker en ny type mennesker: temmere. Disse er i stand til å temme elementene – lik vokterne – men i langt mindre grad av ekspertise.

### **År 3013–3612**

En 600 år lang krig. Flere slag utkjempes. Med tiden velger mennesker å forlate krigen og bo sammen: temmere som urfolk. Da Persofene og Heidos møter Abbas og Sabba i slaget om Dol Erimar, blir de to førstnevnte drept av Abbas og Sabba. Vokterne tar dette som en direkte overtredelse av de lovene som de har satt for menneskene, og bruker dermed kreftene sine til å drepe Abbas og Sabba. Vokterne bestemte seg for å overlate menneskene til seg selv, mens de selv skulle ta seg av problemer som var mer beregnet på det kosmiske og overnaturlige. Med tiden glemte menneskene disse årene.

## ***Trivia***

1. Første Æra hadde 3612 år, og hvis man deler det opp, kan man se at vi har 3 og 6 – hvorav 6 er dobbelt så mye som 3 – og 12 – hvorav 12 er dobbelt så mye som 6.
2. Abbas og Sabba er basert på Adam og Eva
	* Lest baklengs, finner man Sabba i Abbas, og vice versa.